CELEX: 52017PC0045
Language: bg
Date: 2017-01-26
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия

ЕВРОПЕЙСКА КОМИСИЯ
            Брюксел, 26.1.2017
            COM(2017) 45 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия
            
               
         
         
            
               ОБЯСНИТЕЛЕН МЕМОРАНДУМ
            
            
               В Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  1
               , и по-специално в член 10 от него, се разрешава мобилизирането на средства от фонд „Солидарност“ на Европейския съюз в рамките на годишен таван в размер на 500 000 000 евро (по цени от 2011 г.) над съответните функции, определени във финансовата рамка. 
            
            
               Условията за финансиране от фонда са представени подробно в Регламент (ЕО) № 2012/2002 на Съвета, изменен с Регламент (ЕС) № 661/2014 на Европейския парламент и на Съвета от 15 май 2014 г., за създаване на фонд „Солидарност“ на Европейския съюз. 
            
            
               Въз основа на заявленията, подадени от Обединеното кралство, Кипър и Португалия, изчислението на помощта от фонда, което се основава на приблизителна оценка на общите причинени щети, е, както следва: 
            
            
                     
                        Бедствие
                     
                  
                  
                     
                        Общ размер на преките щети 
                        
                     
                     
                     
                        (в милиони евро)
                     
                  
                  
                     
                        Приложен праг за регионални бедствия
                     
                     
                     
                     
                     
                        (в милиони евро)
                     
                  
                  
                     
                        Приложен праг за големи бедствия
                     
                     
                     
                     
                        (в милиони евро)
                     
                  
                  
                     
                        2,5% от общите преки щети до прага за големи бедствия
                     
                     
                     
                        (в евро)
                     
                  
                  
                     
                        6% от общите преки щети над прага за големи бедствия
                     
                     
                     
                        (в евро)
                     
                  
                  
                     
                        Общ размер на предложената помощ
                        
                     
                     
                     
                        (в евро)
                     
                  
               
                     
                        Обединено кралство — наводнения през 2016 г. (регионални бедствия)
                     
                  
                  
                     
                        2 412,042
                     
                  
                  
                     
                     
                        626,764
                     
                     
                  
                  
                     
                     
                        Не е приложимо
                     
                  
                  
                     
                        60 301 050
                     
                  
                  
                     
                     
                        –
                     
                  
                  
                     
                        60 301 050
                     
                  
               
                     
                        Кипър — суши и пожари през 2016 г. (големи бедствия)
                     
                  
                  
                     
                        180,803
                     
                  
                  
                     
                        Не е приложимо
                     
                  
                  
                     
                     
                        101,412
                     
                  
                  
                     
                        2 535 300
                     
                  
                  
                     
                     
                        4 763 460
                     
                  
                  
                     
                        7 298 760
                     
                  
               
                     
                        Португалия — пожари на остров Мадейра през 2016 г. (регионално бедствие)
                     
                  
                  
                     
                        157,000
                     
                  
                  
                     
                        40,850
                     
                  
                  
                     
                     
                        Не е приложимо
                     
                  
                  
                     
                        3 925 000
                     
                  
                  
                     
                        –
                     
                  
                  
                     
                        3 925 000
                     
                  
               
                     
                     
                        ОБЩО
                     
                  
                  
                     
                     
                        71 524 810
                     
                  
               
               Като взе под внимание констатираното при прегледа на горните заявления
                  2
               , максималния възможен размер на средствата от фонда и възможностите за преразпределяне на бюджетни кредити, Комисията предлага да се мобилизират средства от фонд „Солидарност“ на Европейския съюз в размер на общо 71 524 810 евро.
            
            
               Комисията ще представи проект на коригиращ бюджет (ПКБ), за да бъдат включени в бюджета за 2017 г. специфичните бюджетни кредити за поети задължения и за плащания.  
            
            
               Ако не бъде постигнато съгласие, ще бъде започната тристранна процедура в съответствие с точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
               .
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  4
               , и по-специално член 4, параграф 3 от него,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  5
               , и по-специално точка 11 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)Фонд „Солидарност“ на Европейския съюз (наричан по-долу „фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации, с цел да се покаже солидарност с населението на регионите, засегнати от природни бедствия. 
            
            
               (2)Съгласно член 10 от Регламент (ЕС, Евратом) № 1311/2013 на Съвета
                  6
                максималната годишна сума, която фондът не може да надхвърля, е 500 000 000 евро (по цени от 2011 г.).
            
         
         
            
               (3)На 26 февруари 2016 г. Обединеното кралство подаде заявление за мобилизиране на средства от фонда след наводнения, които засегнаха 11 региона
                  7
                през периода от декември 2015 г. до януари 2016 г. В своето заявление органите на Обединеното кралство подчертаха, че оценката на щетите е била непълна и че съответните данни не са били окончателни. Окончателното заявление беше подадено на 22 септември 2016 г.
            
            
               (4)На 5 септември 2016 г. Кипър подаде заявление за мобилизиране на средства от фонда след последиците от тежката суша, възникнали след октомври 2015 г. , и горските пожари на 18 и 19 юни 2016 г. 
            
            
               (5)На 21 септември 2016 г. Португалия подаде заявление за мобилизиране на средства от фонда след горските пожари на остров Мадейра в периода 8—13 август 2016 г.
            
            
               (6)Заявленията, подадени от Обединеното кралство, Кипър и Португалия, отговарят на условията за предоставяне на финансови средства от фонда,  определени в член 4 от Регламент (ЕО) № 2012/2002.
            
            
               (7)Поради това следва да бъдат мобилизирани средства от фонда, за да се предостави финансово участие на Обединеното кралство, Кипър и Португалия.
            
            
               (8)За да се сведе до минимум времето за мобилизиране на средства от фонда, настоящото решение следва да се прилага от датата на приемането му,
            
            
               ПРИЕХА НАСТОЯЩОТО РЕШЕНИЕ:
            
            
               Член 1
            
            
               За общия бюджет на Съюза за финансовата 2017 година фонд „Солидарност“ на Европейския съюз се мобилизира под формата на бюджетни кредити за поети задължения и за плащания, както следва:
            
            
               а) сумата от 60 301 050 евро се предоставя на Обединеното кралство;
            
            
               б) сумата от 7 298 760 евро се предоставя на Кипър;
            
            
               в) сумата от 3 925 000 евро се предоставя на Португалия.
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз.
            
            
            
               То се прилага от… [датата на приемането му]**.
            
            
               
                  8Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  OB L 347, 20.12.2013 г., стр. 884.
               
               
                  
                     (2)
                  Съобщение C(2017) 124 на Комисията от 13 януари 2017 г. за Обединеното кралство и Съобщение C(2017) 358 на Комисията от 24 януари 2017 г. за Кипър и Португалия.
               
               
                  
                     (3)
                  ОВ С 373, 20.12.2013 г., стр. 1.
               
               
                  
                     (4)
                  ОВ L 311, 14.11.2002 г., стр. 3.
               
               
                  
                     (5)
                  ОВ С 373, 20.12.2013 г., стр. 1.
               
               
                  
                     (6)
                  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).
               
               
                  
                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland, UKM3-South Western Scotland, UKM5-North Eastern Scotland и UKN0-Northern Ireland.
               
               
                  
                     (8)
                   Датата се въвежда от Парламента преди публикуването в ОВ.